3 หุ้น “ตระกูลป.” วิ่งคึก! ขานรับ WTI ดีดแรง 15% หลังสต็อกน้ำมันดิบพุ่งน้อยกว่าคาด
3 หุ้น "ตระกูลป." วิ่งคึก! ขานรับ WTI ดีดแรง 15% หลังสต็อกน้ำมันดิบพุ่งน้อยกว่าคาด
29 เม.ย. 2563

ผู้สื่อข่าวรายงานว่า ณ เวลา 10.13 น. ราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 34 บาท บวก 0.50 บาท หรือ 1.49% สูงสุดที่ระดับ 34.25 บาท ต่ำสุดที่ระดับ 33.50 บาท ด้วยมูลค่าการซื้อขาย 593.75 ล้านบาท
ส่วนราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 78.50 บาท บวก 1.50 บาท หรือ 1.95% สูงสุดที่ระดับ 78.50 บาท ต่ำสุดที่ระดับ 77.50 บาท ด้วยมูลค่าการซื้อขาย 189.08 ล้านบาท
เช่นเดียวกับราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 37.25 บาท บวก 0.50 บาท หรือ 1.36% สูงสุดที่ระดับ 37.50 บาท ต่ำสุดที่ระดับ 37 บาท ด้วยมูลค่าการซื้อขาย 111.52 ล้านบาท
โดยปัจจัยที่ส่งผลให้ราคาหุ้นในกลุ่มพลังงานปรับตัวเพิ่มขึ้น เนื่องจากการรายงานของ API ซึ่งเป็นกลุ่มอุตสาหกรรมน้ำมันของสหรัฐฯ ระบุว่า สต็อกน้ำมันดิบของสหรัฐเพิ่มขึ้น 10 ล้านบาร์เรล สู่ระดับ 510 ล้านบาร์เรลในสัปดาห์ที่สิ้นสุดวันที่ 24 เม.ย. ซึ่งน้อยกว่าที่นักวิเคราะห์คาดการณ์ว่าจะพุ่งขึ้น 10.6 ล้านบาร์เรล
ทั้งนี้ ส่งผลให้เมื่อช่วงเช้าที่ผ่านมา สัญญาน้ำมันดิบเวสต์เท็กซัส (WTI) ส่งมอบเดือนมิ.ย. ซึ่งมีการซื้อขายที่ตลาด NYMEX พุ่งขึ้น 1.87 ดอลลาร์ หรือ 15.15% แตะที่ระดับ 14.21 ดอลลาร์/บาร์เรล
อย่างไรก็ตาม นักลงทุนยังคงจับตารายงานสต็อกน้ำมันดิบประจำสัปดาห์ของสหรัฐ โดยสำนักงานสารสนเทศด้านพลังงานสหรัฐ (EIA) จะเปิดเผยข้อมูลดังกล่าวในวันนี้ เวลา 21.30 น. ตามเวลาไทย
 